Brahmane se gewildheid in SA neem toe | OFM
Brahmane se gewildheid in SA neem toe
05:30 Wed, 11 Sep 2019
Die Suid-Afrikaanse Brahman-telersgenootskap se rasdirekteur, Sietze Smit, sê dié uitsonderlike beesras is al meer as 60 jaar in die land en het 'n stewige vastrapplek in die nasionale vleisbeeskudde gekry.
Dié gewilde ras kan weens sy fisiese eienskappe maklik aanpas in uitdagende droogtetoestande, maar ook in nat toestande. Hy sê die gewildheid van die ras neem toe en daar is al 380 telers oor die land heen.
Smit gaan ‘n praktiese bespreking en inligtingsessie op die Bosveld Brahman Bonanaza, wat by Castle de Wildt by Modimolle van 19 tot 21 September plaasvind, lei, waarna dié genootskap se algemene jaarvergadering vir telers asook die presidentsdinee op 20 September gehou word. Smit gaan praat oor die redes waarom daar met Brahmane geteel word, terwyl daar op die eienskappe van die ras gefokus gaan word.
OFM-nuus se Christal-Lize Muller het met Smit gepraat…
Dit was die rasdirekteur van die Brahman-telersgenootskap, Sietze Smit.
TLU SA: ANC gaan nie land red nie, boere moet hul eie ding doen